CELEX: 32012B0564
Language: et
Date: 2012-05-10 00:00:00
Title: 2012/564/EL: Euroopa Parlamendi otsus, 10. mai 2012 , Euroopa Kutseõppe Arenduskeskuse 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/148
            
         EUROOPA PARLAMENDI OTSUS,
   10. mai 2012,
   Euroopa Kutseõppe Arenduskeskuse 2010. aasta eelarve täitmisele heakskiidu andmise kohta
   (2012/564/EL)
   EUROOPA PARLAMENT,
   
               —
            
            
               võttes arvesse Euroopa Kutseõppe Arenduskeskuse 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Kutseõppe Arenduskeskuse eelarveaasta 2010 raamatupidamise aastaaruande kohta koos keskuse vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse nõukogu 10. veebruari 1975. aasta määrust (EMÜ) nr 337/75 Euroopa Kutseõppe Arenduskeskuse loomise kohta, (3) eriti selle artiklit 12a,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7-0129/2012),
            
         
               1.
            
            
               annab heakskiidu Euroopa Kutseõppe Arenduskeskuse direktori tegevusele keskuse 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Kutseõppe Arenduskeskuse direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         President
         Martin SCHULZ
      
      
         Peasekretär
         Klaus WELLE
      
   
   
      (1)  ELT C 366, 15.12.2011, lk 127.
   
      (2)  EÜT L 248, 16.9.2002, lk 1.
   
      (3)  EÜT L 39, 13.2.1975, lk 1.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Kutseõppe Arenduskeskus
            
            
               2006
            
            
               2007
            
            
               2008
            
            
               2009
            
         
               Tegevustulemused
            
            
               –
            
            
               Eesmärgid ja tulemuslikkuse näitajad ei ole tihti mõõdetavad → keskus peaks parandama kavandamist. Selle käigus tuleks luua selge ja järjepidev seos püstitatud eesmärkide ja nende täitmiseks vajalike eelarvevahendite rakendamise vahel.
            
            
               
                           —
                        
                        
                           Palub keskusel kehtestada SMARTi eesmärgid ja RACERi näitajad, samuti koostada Gantti diagramm → toetada tulemustele orienteeritud lähenemisviisi
                        
                     
                           —
                        
                        
                           Palub keskusel koostada jooksva ja eelmiste aastate tegevuste diakroonilise analüüsi.
                        
                     
                           —
                        
                        
                           Palub keskusel ja Euroopa Koolitusfondil avaldada 2009. aasta tegevusaruandes koostöölepingut käsitlev üksikasjalik järelaruanne.
                        
                     
            
               Palub, et keskus võrdleks selgelt selle aasta tulemusi, mille eelarve täitmisele heakskiidu andmist käsitletakse, ja eelnenud aasta tulemusi.
            
         
               Eelarve haldamine ja finantsjuhtimine
            
            
               
                           —
                        
                        
                           Sihtotstarbelisuse põhimõttest ei peetud rangelt kinni: 43 % kulukohustustest kanti üle järgmise aasta eelarvesse. Põhitegevuse puhul tühistati rohkem kui 20 % maksete assigneeringuid. Arvukalt eelarvesiseseid ülekandmisi.
                        
                     
                           —
                        
                        
                           Hankemenetluses esines probleeme läbipaistvusega.
                        
                     
            
               –
            
            
               Puudused põhitegevuseks ettenähtud liigendatud assigneeringute kavandamises ja järelevalves: 25 % maksete assigneeringutest kanti üle.
            
            
               Palub keskusel tõhusamalt kohaldada eelarve sihtotstarbelisuse ja läbipaistvuse põhimõtteid.
            
         
               Personal
            
            
               Läbipaistvusküsimused: kahel juhul ei kontrollinud keskus eelvaliku etapis õigesti vaba ametikoha teates nõutud töökogemust.
            
            
               –
            
            
               –
            
            
               Võtab teadmiseks, et keskus on teinud muudatusi oma värbamismenetlustes, võttes arvesse kontrollikoja 2009. aasta aruandes tehtud märkusi, milles soovitati keskusel veel rohkem läbipaistvust suurendada; on rahul keskuse algatusega koostada alates juunist 2010 kirjalike katsete ja töövestluste küsimused enne eelvalikut.
            
         
               Siseaudit
            
            
               Sisekontrollimenetlusi ei viidud lõpule.
            
            
               –
            
            
               Palub keskusel täita 15 siseauditi talituse tehtud 30 soovitusest: st personalihaldus (töötajate tulemuslikkus, isiklike eemärkide seadmine ning personalikomitee rolli ja kohustuste kindlaksmääramine).
            
            
               
                           —
                        
                        
                           Kutsub keskuse direktorit üles esitama konkreetset teavet siseauditi talituse 31. detsembril 2008 tehtud 15 soovituse ja 31. detsembril 2009 tehtud 14 uue soovituse sisu kohta.
                        
                     
                           —
                        
                        
                           Kutsub keskust üles teavitama eelarve täitmisele heakskiidu andmise eest vastutavat institutsiooni kulukohustuste vabastamise ajakohastatud menetlusest, mille eesmärk on parandada varade inventarinimestiku läbipaistvust. Lisaks hakkas keskus dokumenteerima peamisi kontrolliprotsesse.
                        
                     
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/149
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Kutseõppe Arenduskeskuse 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Kutseõppe Arenduskeskuse 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Kutseõppe Arenduskeskuse eelarveaasta 2010 raamatupidamise aastaaruande kohta koos keskuse vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse nõukogu 10. veebruari 1975. aasta määrust (EMÜ) nr 337/75 Euroopa Kutseõppe Arenduskeskuse loomise kohta, (3) eriti selle artiklit 12a,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7-0129/2012),
            
         
               A.
            
            
               arvestades, et kontrollikoda märkis, et ta sai piisava kindluse Euroopa Kutseõppe Arenduskeskuse (edaspidi „keskus”) 2010. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 10. mail 2011. aastal heakskiidu keskuse direktori tegevusele selle 2009. aasta eelarve täitmisel (5) ning palus eelarve täitmisele heakskiidu andmise otsusele lisatud resolutsioonis keskusel teha muu hulgas järgmist:
               
                           —
                        
                        
                           palus keskusel tõhusamalt kohaldada eelarve sihtotstarbelisuse ja läbipaistvuse põhimõtteid;
                        
                     
                           —
                        
                        
                           juhtis tähelepanu asjaolule, et keskus on assigneeringuid üle kandnud (31 % haldusassigneeringutest – II jaotis) ja tühistanud maksete assigneeringuid (24 % kõikidest tegevuskulude assigneeringutest);
                        
                     
                           —
                        
                        
                           kutsus keskuse direktorit üles esitama konkreetsemat teavet siseauditi talituse alles 31. detsembril 2008 esitatud 15 soovituse ja alles 31. detsembril 2009 esitatud 14 uue soovituse sisu kohta;
                        
                     
                           —
                        
                        
                           kutsus keskust üles teavitama eelarve täitmisele heakskiidu andmise eest vastutavat institutsiooni kulukohustuste vabastamise menetluse suhtes võetud meetmetest, mille eesmärk on parandada varade inventarinimestiku läbipaistvust;
                        
                     
         
               C.
            
            
               arvestades, et keskuse 2010. aasta eelarve oli kokku 18 300 000 eurot, mis oli 1,6 % vähem kui 2009. aasta eelarve;
            
         
               D.
            
            
               arvestades, et liidu panus keskuse 2010. aasta eelarvesse oli 16 920 000 eurot, mis on 2 % rohkem kui 2009. aasta eelarve puhul;
            
         
      Eelarve ja finantsjuhtimine
   
   
               1.
            
            
               märgib, et keskuse 2010. aasta raamatupidamise aastaaruandest selgub, et 2010. aasta detsembri keskel anti keskusele 810 000 euro suurune lisa- ja paranduseelarve, et rahastada tööhõive peadirektoraadi tellitud uuringuid kutseoskuste vajaduse prognoosimise valdkonnas;
            
         
               2.
            
            
               võtab teadmiseks keskuse juhatuse arvamuses keskuse 2010. aasta lõpliku raamatupidamise aastaaruande kohta esitatud seisukoha, mille kohaselt Euroopa Liidult saadud vahenditest rahastatud 2010. aasta eelarve sai täidetud 99 % ulatuses;
            
         
               3.
            
            
               märgib samuti, et keskuse raamatupidamise aastaaruande andmetel suurenesid esinduskulud ja koosolekukulud 2009. aastaga võrreldes vastavalt 233 % ja 37 %; võtab teadmiseks, et sai 23. veebruaril 2012 kirja, milles põhjendati eelnimetatud kulude suurenemist; võtab eelkõige teadmiseks, et esinduskulud suurenesid eelmise direktori lahkumise auks korraldatud vastuvõtu tõttu; kutsub keskust üles piirama esindus- ja koosolekukulusid vastavalt tegelikele vajadustele;
            
         
               4.
            
            
               täheldab, et keskus saab igal aastal rahalist toetust kahelt ELi mittekuuluvalt riigilt, kes saavad kasu keskuse tegevusest; märgib, et Norra ja Islandi rahalised maksed keskuse 2010. aasta eelarvesse moodustasid 421 308 eurot; tuletab meelde, et neid rahalisi vahendeid hallatakse sihtotstarbeliste tuludena, mis tähendab, et nad peavad olema seotud konkreetsete projektidega; märgib, et keskus ei täitnud 2010. aasta eesmärgiks seatud vahendite kasutusmäära; toonitab, et eelarveaastal 2009 tegi kontrollikoda juba märkuse keskuse puuduste kohta nende vahendite kasutamisel; võtab teadmiseks, et sai 23. veebruaril 2012 kirja, milles eespool kirjeldatud olukorda selgitatakse; tunneb sellega seoses heameelt selle üle, et 2011. aastal eesmärk saavutati ja kavandatud eelarvevahendid kasutati ära 100 % ulatuses; võtab teadmiseks keskuse selgituse, et 2010. aastaks eesmärgiks seatud vahendite kasutusmäära ei saavutatud keskuse hoonete parandustööde edasilükkamise tõttu; võtab samuti teadmiseks keskuse kohustuse kasutada 2012. aastal ära Norra ja Islandi eelmiste aastate rahaline toetus; palub komisjonil hoida eelarve täitmisele heakskiidu andmise eest vastutavat institutsiooni rahalise toetuse kasutamise küsimusega kursis;
            
         
      Assigneeringute ülekandmine
   
   
               5.
            
            
               märgib, et keskuse 2010. aasta raamatupidamise aastaaruandest selgub, et 2010. aastal kandis keskus I jaotisest („Töötajad”) ja jaotisest II („Haldus”) 2011. aastasse üle 794 700 euro ulatuses assigneeringuid; tuletab meelde, et assigneeringute automaatne ülekandmine puudutab ainult I ja II jaotisega seotud kulusid;
            
         
               6.
            
            
               märgib ka seda, et keskuse 2010. aasta raamatupidamise aastaaruandest selgub, et II jaotise kulude puhul moodustasid mitteautomaatselt üle kantud assigneeringud 55 910 eurot;
            
         
               7.
            
            
               võtab teadmiseks mõned positiivsed muudatused, sest tühistatud maksete assigneeringud vähenesid 2010. aastal (14 %) 2009. aastaga võrreldes (24 %); väljendab lisaks heameelt keskuse kohustuse üle veelgi vähendada ülekandmisi, teostades järelevalvet eelarve täitmise (kulukohustused, maksed) ja hangete üle standardvormide abil;
            
         
               8.
            
            
               palub keskusel sellegipoolest jätkata jõupingutusi assigneeringute ülekandmise vähendamiseks, et täielikumalt järgida aastasuse põhimõtet; tuletab keskusele meelde, et see on võimalik, kui ta täiustab oma kavandamis- ja järelevalvesüsteemi ning alustab hangetega kalendriaasta alguse poole;
            
         
      Ümberpaigutatud assigneeringud
   
   
               9.
            
            
               väljendab heameelt asjaolu üle, et keskus suutis eelarve täitmisele heakskiidu andmise eest vastutavat institutsiooni veenda selles, et ta kohaldas tulemuslikult läbipaistvuse põhimõtet, andes juhatusele regulaarselt aru kõikidest eelarveridade vahel toimunud ümberpaigutamistest terve aasta jooksul; märgib eelkõige, et alates 20. septembrist 2011 paigutas keskus eelarveridades ümber viis kulukohustuste assigneeringut (maksimaalselt 35 000 eurot) ja et juhatust teavitati järjepidevalt neist ümberpaigutamistest; palub keskusel sellegipoolest vähendada ümberpaigutamisi nii palju kui võimalik, et kohaldada samuti sihtotstarbelisuse põhimõtet;
            
         
      Personal
   
   
               10.
            
            
               võtab teadmiseks, et direktor lahkus keskusest 15. oktoobril 2010 oma mandaadi lõppedes, et asuda ametisse kutseõppe ja -koolituse, tööhõive ja sotsiaalpoliitika vallas tegutsevas Itaalia agentuuris;
            
         
               11.
            
            
               täheldab, et 2010. aasta tegevusaruandest selgub, et 31. detsembril 2010 andis keskus tööd 96 töötajale, ja et keskuse ametikohtade loetelus oli ette nähtud viis ametikohta rohkem; märgib, et töötajate koguarvule lisati 24 lepingulist töötajat ja viis riigi lähetatud eksperti ning et tegevus- ja halduspersonali jaotumise suhe oli 90/35;
            
         
               12.
            
            
               võtab teadmiseks keskuse juhatuse arvamuses keskuse 2010. aasta lõpliku raamatupidamise aastaaruande kohta tehtud avalduse, mille kohaselt viie ametikoha täitmiseks mõeldud töölevõtmise menetlused olid 31. detsembril 2010 veel käimas või juba edukalt lõpetatud;
            
         
               13.
            
            
               väljendab heameelt asjaolu üle, et keskus võttis 2010. aastal kasutusele veebipõhise värbamisrakenduse RECON (Recruitment Online), mis võimaldab keskusel suurendada töölevõtmise kiirust ja tõhusust;
            
         
      Tegevustulemused
   
   
               14.
            
            
               märgib rahuloluga, et keskus tegi vastavalt eelarve täitmisele heakskiidu eest vastutava institutsiooni taotlusele kättesaadavaks kõigi 2011. aasta põhiliste tegevuste Gantti diagrammid; tuletab keskusele meelde, et nende diagrammide abil on võimalik kokkuvõtlikult esitada aeg, mida iga töötaja on projektile kulutanud, ning toetada tulemuste saavutamisele suunatud lähenemisviisi;
            
         
               15.
            
            
               märgib, et keskuse aasta tegevusaruandest selgub, et tulemuslikkuse mõõtmise süsteem võeti täielikult kasutusele, ning ergutab keskust töötama edaspidi välja kvalitatiivseid hindamisi, et täiendada pigem kvantitatiivseid tulemuslikkuse mõõtmise süsteemi näitajaid;
            
         
      Siseaudit
   
   
               16.
            
            
               võtab teadmiseks, et keskus peab ikka veel rakendama teatavaid siseauditi talituse soovitusi, mis esitati 2008. aasta personalihalduse auditis ja 2009. aasta eetikaauditis; võtab teadmiseks, et 23. veebruaril 2012 esitati selle kohta selgitav kiri; tunneb heameelt selle üle, et 2008. aasta personalihalduse auditi ajaks oli rakendatud 13 soovitust 14st; tunneb lisaks heameelt ka asjaolu üle, et 2009. aasta eetikaauditiks oli järgitud 16 soovitust 17st; palub keskusel teavitada eelarve täitmisele heakskiidu andmise eest vastutavat institutsiooni ülejäänud soovituste rakendamisel tehtud edusammudest;
            
         
               17.
            
            
               võtab keskuse aastaaruandest teadmiseks, et siseauditi talitus teostas 2010. aastal IKT riskihinnangu; tunneb heameelt selle üle, et kõiki keskuse poolt IKT riskihinnangu tulemuste alusel kavandatud meetmeid rakendati 31. detsembriks 2011;
            
         
               18.
            
            
               võtab samuti teadmiseks, et 2010. aasta aprillis tegi siseauditi talitus veel ühe auditi keskuse iga-aastase tegevusaruande ja kinnitava avalduse osas; võtab teadmiseks keskuse kinnituse, et ta sai siseauditi talituse lõpparuande kätte 5. juulil 2010 ja et aruandes anti piisav kindlus aastaaruande kohta, sealhulgas direktori kinnitav avaldus; tunneb heameelt teabe üle, mille keskus esitas 23. veebruari 2012. aasta kirjas selle kohta, et 2011. aasta detsembri lõpuks oli keskus rakendanud kõik seitse siseauditi talituse esitatud soovitust;
            
         
               19.
            
            
               täheldab, et keskuse tegevusaruande kohaselt hakkas keskus rakendama uusi sisekontrollistandardeid 2009. aastal ning et lähtetingimused täideti täielikult 2010. aasta lõpuks, välja arvatud sisekontrollistandardite 8 ja 10 puhul; tunneb heameelt 23. veebruari 2012. aasta kirjas antud teabe üle, mille kohaselt täideti 2011. aasta lõpuks kõik sisekontrollistandardid 8; võtab teadmiseks keskuse kohustuse täita sisekontrollistandardi 10 lähtetingimused 2012. aasta esimeses pooles;
            
         
      Keskuse siseauditi üksused
   
   
               20.
            
            
               täheldab keskuse tegevusaruandest, et siseauditi üksuste 2010. aasta auditikavas nähti ette mitu auditit hankemenetluste ajaks ja nende järel, eelkõige lepingute ja toetuse andmise menetluste uurimiseks; märgib lisaks, et pärast siseauditi üksuste auditit, mis käsitles toetuse andmise menetlusi, nõudis keskus riiklikelt toetusesaajailt makstud vahendeid tagasi 23 647,67 euro ulatuses;
            
         
               21.
            
            
               tunneb muret asjaolu pärast, et siseauditi üksused lahkusid keskusest 31. augustil 2010; on seisukohal, et siseauditi üksuste aruanded peaksid aitama kaasa hanke- ja toetuse andmise menetluste sisekontrollimeetmete täiendavale parandamisele;
            
         
               22.
            
            
               võtab sellegipoolest teadmiseks keskuse tähelepaneku, et siseauditi üksuste ülesandeid täidavad nüüd kas koosseisuvälised töövõtjad – nt toimus keskuse finantstarkvara (FIBUS) audit lepingulisel alusel ning see lõppes 2011. aastal – või sisemised projektirühmad;
            
         
               23.
            
            
               juhib tähelepanu oma eelmistes eelarve täitmisele heakskiidu andmise raportites esitatud soovitustele, mis on lisatud käesolevale resolutsioonile;
            
         
               24.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (6) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 127.
   
      (2)  EÜT L 248, 16.9.2002, lk 1.
   
      (3)  EÜT L 39, 13.2.1975, lk 1.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 130.
   
      (6)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).